ترامپ: آجیماسیز قاتیللرسینیز
"هئچ ده یاخشی اینسانلار دئییلسینیز. اما منه سس وئرمک مجبوریتیندهسینیز"
آمریکا بیرلشمیش دؤولتلری پرزیدنتی دونالد ترامپ، فلوریداداکی چیخیشیندا یهودی سئچیجیلره سسلنرکن،
"هئچ ده یاخشی اینسانلار دئییلسینیز اما منه سس وئرمک مجبوریتیندهسینیز. اونلار سئچیلرسه ۱۵ دقیقه ایچینده ایشسیز قالارسینیز" دئدی.
۲۰۲۰داکی باشقانلیق سئچیملری اوچون میتینگلره باشلایان آمریکا پرزیدنتی دونالد ترامپ، سئچیمین ان حساس ایالتلریندن بیری اولان فلوریدایا گئتدی.
ایسراییل آمریکا شوراسی ذیروهسینه قاتیلان ترامپ، یهودی آمریکالیلارا سسلهندی.
ایسراییلین ان یاخین دوستویام دئیهن ترامپ،
"سیزی چوخ یاخشی بیلیرم. سیزلر آجیماسیز قاتیللرسینیز. هئچ ده یاخشی اینسانلار دئییلسینیز. اما منه سس وئرمک مجبوریتیندهسینیز. باشقا سئچهنگینیز یوخدور. پوکاهنتس (الیزابت وارن) اوچون اوی وئرهمهیهجکسنیز، سیزه دئیهبیلرهم. ثروت وئرگیسینه سس وئرهجک دئییلسینیز. مندن خوشلانماسانیز بئله کی بعضیلرینیز خوشلانمیر. بعضیلرینیزدن اصلینده منیم ده هئچ خوشوم گلمیر. یئنه ده منیم ان بؤیوک دستکچیلریم اولاجاقسینیز، چونکو اونلار قازانسالار ۱۵ دقیقه ایچینده ایشسیز قالاجاقسینیز. بو اۆزدن بونا چوخ واخت صرف ائتمک مجبوریتینده دئییلهم" ایفادهلرینی ایشلتدی.
ترامپین ایفادهلری سالوندا گولوشمهلره یول آچدی.
آمریکا پرزیدئتی، یهودیلرین عمومیتله دموکرات پارتییه سس وئرمهسینی ده تنقید ائتدی.
ایلگیلیلی خبرلر
بایدن: قایغیلییام
بایدن، پنسیلوانیا ایالتینه حرکت ائتمهدن اؤنجه عسگری هاوا لیمانیندا، ژورنالیستلرین سواللارینی جاوابلادی
زلمی خلیلزاد استعفا ائتدی
"آمریکا خالقینا اون ایللر بویو ائتدیگی خیدمتلرینه گؤره مینتدارلیغیمی بیلدیریرم"
سلاحلی سالدیریدا ان آز ۴۳ نفر اؤلدو
کیملیگی هله بیلینمهیهن سلاحلی اینسانلارین بیر بازار یئرینه سالدیردیغی آچیقلاندی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pbt_Arab azb_Arab azb_Arab azb_Arab